Diari Oficial de la Generalitat Valenciana


Sumari del DOGV 8083, del 13-07-2017 (2017/6320)

RESOLUCIÓ de 23 de juny de 2017, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions per al desenvolupament de programes de serveis socials especialitzats en dona en situació de risc o exclusió social.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8083

Data del DOGV
:   13-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6320


Data del document
:   23-06-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 23 de juny de 2017, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions per al desenvolupament de programes de serveis socials especialitzats en dona en situació de risc o exclusió social. [2017/6320]  
Mitjançant la Resolució de 28 de desembre de 2016 (DOGV 7950, 03.01.2017), de la Vicepresidència i Conselleria d'Igualtat i Polítiques Inclusives, es van convocar ajudes, dirigides a entitats sense ànim de lucre, per al desenvolupament de programes de serveis socials especialitzats en dona en situació o risc d'exclusió social per a l'exercici 2017.  
La comissió de valoració, constituïda de conformitat amb el que estableix l'article 8.2 de l'Ordre 6/2016, de 21 de març, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de les ajudes per a programes de serveis socials especialitzats en l'atenció a dones en situació o en risc d'exclusió social, es va reunir el dia 4 de maig de 2017 i va elevar una proposta de resolució a la directora general d'acord amb el contingut de l'acta subscrita per totes les persones integrants de la comissió.  
L'article 8.3 de les bases reguladores d'aquestes subvencions delega en la persona titular de la direcció general amb competències en dones i igualtat de gènere la resolució de les sol·licituds presentades, per això, fent ús de la facultat conferida, i amb càrrec a la partida pressupostària 16.02.01, programa 323.10, Igualtat de gènere, de la Llei 14/2016, de 30 de desembre, de pressupostos de la Generalitat per a l'exercici 2017, resolc:  
  
Primer  
Acceptar la proposta de resolució de la comissió d'avaluació en els seus termes.  
  
Segon  
1. Sol·licituds excloses.  
Excloure de la convocatòria, i per tant els seus projectes del procés de valoració, les sol·licituds de les entitats que s'indiquen a continuació, pels motius següents:  
a) Sol·licituds presentades fora del termini fixat en l'article cinqué de la convocatòria. El termini de presentació va finalitzar l'1 de febrer de 2017.  
  
Expedient NIF Entitat Data presentació  
BPSRMJ/2017/30/46 Y78663836 UNIÓ DE POBLES SOLIDARIS 02.02.2017  
BPSRMJ/2017/46/46 I75336106 ASOC. GITANA ADONAY DE LLÍRIA 03.03.2017  
  
  
  
b) Sol·licitud no esmenada després del corresponent requeriment, respecte a la qual es declara el desestiment i l'arxiu.  
  
Expedient NIF Entitat  
BPSRMJ/2017/15/12 Y38904511 AFAMMER CASTELLÓN  
  
  
  
c) Les entitats no estan inscrites en el Registre General dels Titulars d'Activitats de Serveis i Centres d'Acció Social de la Comunitat Valenciana.  
  
Expedient NIF Entitat  
BPSRMJ/2017/04/03 V28977802 ASOC. CONTRA LA VIOLENCIA DE GÉNERO Y FAMILIAR DE ALCOY  
BPSRMJ/2017/18/12 85005630P LICEO DE DONES  
  
  
2. Projectes no subvencionats.  
No subvencionar els projectes de les entitats que s'indiquen a continuació, per no haver aconseguit els 51 punts, puntuació mínima exigida en el resolc 10.4 de la convocatòria.  
  
  
3. Projectes subvencionats.  
Concedir una subvenció als projectes de les entitats que s'indiquen a continuació, per l'import total de 343.397,88 euros, d'acord amb la consignació pressupostària de 343.397,88 euros existent en en capítol IV, línia de subvenció S5340.  
  
Tercer  
De conformitat amb la normativa vigent per a l'exercici 2017, el règim de pagaments de les ajudes concedides s'assimilarà al d'aquelles que van dirigides al finançament de programes d'actuació i activitats de serveis socials especialitzats recollides en l'article 44.1.d.2n de la Llei 14/2016, de 30 de desembre, de pressupostos de la Generalitat per a l'exercici 2017 (DOGV 7948, 31.12.2016), que estableix els supòsits d'excepció al règim general de lliuraments. A aquest efecte, una vegada concedida l'ajuda, es lliurarà immediatament el 65 per cent del seu import, i el 35 per cent restant es lliurarà després de l'aportació i la comprovació de la documentació justificativa de l'efectiva i correcta aplicació de l'import inicialment anticipat.  
  
Quart  
L'entitat beneficiària està obligada, com estableixen les bases reguladores, a fer constar en les publicacions i material de difusió del programa la col·laboració de la Vicepresidència i Conselleria d'Igualtat i Polítiques Inclusives. Amb la finalitat d'assegurar l'ús correcte dels logotips oficials, haurà de sol·licitar prèviament l'oportuna autorització.  
  
Cinqué  
L'entitat beneficiària haurà de dur a terme l'activitat que fonamenta la concessió de la subvenció, d'acord amb les bases reguladores i amb la convocatòria, abans del 31 de desembre de 2017.  
  
Sisé  
Les entitats beneficiàries presentaran la justificació del projecte subvencionat davant de la direcció territorial que va ser competent per a la seua instrucció. Aquesta justificació farà de la manera i en els terminis establits en el resolc dotzé de la convocatòria.  
  
Seté  
Contra aquesta resolució, que posa fi a la via administrativa, es podrà interposar potestativament recurs de reposició davant de la consellera d'Igualtat i Polítiques Inclusives en el termini d'un mes, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que s'hi puga interposar qualsevol altre recurs que s'estime procedent.  
  
València, 23 de juny de 2017.- La vicepresidenta del Consell i consellera d'Igualtat i Polítiques Inclusives, p. d., la directora general de l'Institut Valencià de les Dones i per la Igualtat de Gènere: Maria Such i Palomares.